रंजिशन की गई थी संजय रोड़ की हत्या
पुलिसने नरसी विलेज निवासी संजय रोड़ के सात हत्यारोपियों को रिमांड के बाद अदालत में पेश किया। जहां से उन्हें न्यायिक हिरासत में जेल भेज दिया। सीआईए-1 इंचार्ज दीपक कुमार ने बताया कि रिमांड के दौरान संजीव उर्फ मन्नु उर्फ होक्का निवासी दयालपुरा, राजबीर निवासी आनन्द विहार काॅलोनी, कुलविन्द्र सिंह निवासी मंगल काॅलोनी, संदीप निवासी बराना खालसा, जिला कैथल गांव कौल निवासी शीशपाल उर्फ काला, सतीश और गौरव निवासी मुन्दड़ी ने बताया कि संजय की हत्या विक्की के कहने पर की थी। दोनों की करीब दो साल पहले हुए झगड़े को लेकर आपसी रंजिश थी। साथ ही बताया कि रिमांड के दौरान आरोपियों की निशानदेही पर हमले के दौरान प्रयोग की गई लाठियों की भी बरामदगी की है। इसके अलावा अन्य फरार आरोपियों के बारे में पूछताछ की है। मामले में मुख्य आरोपी विक्की एक अन्य को पुलिस पहले ही काबू कर अदालत में पेश कर चुकी है। फरार हत्यारोपियों को जल्द ही काबू कर लिया जाएगा।
awa_Deva hin_Deva